विलायत पोर्टल : प्राप्त जानकारी के अनुसार इस्राईल के वरिष्ठ विश्लेषक रोनन बर्गमैन ने कहा है कि रूस के राष्ट्रपति व्लादिमीर पुतिन के ग़ुस्से के कारण ज़ायोनी प्रधानमंत्री नेतन्याहू को सीरिया के विरुद्ध कोई कड़ा क़दम उठाने का साहस नहीं हुआ । बर्गमैन के अनुसार जिस दिन सीरिया ने अवैध राष्ट्र के उन्नत F-16 युद्धक विमान को मार गिराया उस दिन ज़ायोनी नेता ने सेना को सीरिया के कई क्षेत्रों पर भीषण बमबारी का आदेश दिया लेकिन रूस के सैन्य ठिकानों के निकट हुए हमलों से क्रोधित पुतिन की फोन कॉल ने ज़ायोनी नेता को किसी भी दुस्साहस से रोक दिया । मिडिल ईस्ट में अमेरिका के ख़त्म होते प्रभाव से हताश अवैध राष्ट्र के एक वरिष्ठ राजनीतिज्ञ के अनुसार हम नहीं जानते कि अमेरिका मिडिल ईस्ट में क्या नीतियां अपना रहा है, वह हमे सुरक्षा देने के अपने वादे पर कितना अटल है वह इस मुद्दे पर कुछ कर पाने में समर्थ नहीं है । बर्गमैन के अनुसार इस्राईल ने अमेरिका से हज़ार बार गुहार लगाई है कि वह सीरिया - अवैध राष्ट्र बॉर्डर पर ईरान को नियंत्रित करने के लिए रूस पर दबाव बनाये लेकिन अमेरिका ऐसा करने में नाकाम रहा है जो इस बात का स्पष्ट सबूत है कि मिडिल ईस्ट में अमेरिका का खेल ख़त्म हो चुका है अब इस क्षेत्र पर रूस का प्रभाव है ।